Sent Laurenç de Manoire

Sent Laurenç de Manoire (Saint-Laurent-sur-Manoire en francés) es una anciana comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

Dempuei lo 1er de genier 2016, es comuna delegada de la comuna novela de Bolasac Eila Manoire, emb Astur, Bolasac e Chinhac (aquesta en 2017).

 Geografia 
Sent Laurenç de Manoire es vengut lo pus grand caireforc, rotier e ferroviari, de l'aglomeracion de Periguers après la vila-mair : l'autorota A 89 (sortida dins la comuna) i crosa l'ensemble D 6089 e RN 221, donc las direccions de Briva e de Limòtges; a Niversac, la via ferrada se devesís en doas direccions, Briva e Agen e la rota Periguers-Sarlat s'embrancha sus la RD 6089. La zòna d'activitats economicas de Grand Font esplecha recentament aquela situacion. La sola limitacion es la relativa estrechor de la ribiera, entre las planetjas.

 Perimètre dau territòri 

 Toponimia 
La prononciacion es [ʂɛ̃nlɔw’rɛ̃m] [demɒ’nwɛjre] https://web.archive.org/web/20171219231509/http://communes-oc.cg24.fr/cantons/st-pierre-de-chignac/SAINT-LAURENT-SUR-MANOIRE.htm.
 Sent Laurenç es atestat en 1365 per sa gleisa Sanctus Laurentius de Manore. Lo nom de Sent Laurenç es  lo d'un diague martirizat a Roma, en 258, en burlant a petit fuòc sus una grasilha, segon la tradicion; Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 337Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 610http://nominis.cef.fr/contenus/saint/1652/Saint-Laurent-de-Rome.html 
 I a plan de vilatges que pòrtan lo nom d'aqueu sent e donc un determinant es obligatòri. Coma avem vist es ancian. Manoire es lo nom d'un riu, atestat au segle XIII, Manor. Chantal Tanet e Tristan Hordé supausan que lo nom ven dau verbe latin manare, « colar, córrer, s'escórrer » e que fuguet deformat 
 Niversac, nom dau quartier de la gara. Chantal Tanet e Tristan Hordé donan coma origina possibla de Niversac lo nom germanic d'òme Niwarius sigut de -acum , çò que fariá nàisser lo toponime a la fin de l'Antiquitat o au començament de l'Edat Mejana, o alaidonc lo nom es un nom d'abitant, sortit d'un luòc nommat Niversac (e justament n'i a pas mai). Mas, en mai daus problèmas fonetics de la proposicion de Tanet e Hordé, Niversac es absent de la mapa de Cassini e sembla donc imprudent, a prumiera vista, d'atribuir a aqueu luòc una origina anciana e una finala etimologica en -ac, subretot dins un parlar que confond los resultats de -ac, -at, -às, etc, a la finala. Demòra donc un nom de persona. Lo nom de familha Liversat existís en Perigòrd, especialament dins los parlars betacistas dau sud https://www.geneanet.org/search/?name=LIVERSAT&country=FRA&ressource=arbre, çò que ne fariá una varianta de Libersac, dau nom de Liberçac, la vila lemosina. Coma lo passatge de l- iniciau a n- es aisat, Niversac es benlèu la deformacion d'un nom de persona, d'una familha sortida de Liberçac. D'un autre costat, Niversac seriá le pont de Vénarssac a l'Edat Mejana http://www.persee.fr/doc/anami_0003-4398_1980_num_92_147_1910 , p. 141. Passar de Venarsac a Niversac es afar de metatèsi e quò sembla la solucion pus probabla.

 Istòria 

 Administracion 

 Avant la refòrma cantonala de 2014, aplicada en 2015, la comuna èra dau canton de Sent Peir de Chinhac; es aura dau canton d'Eila Manoire.

 Demografia 

Luòcs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Categoria:Comuna de Dordonha
Categoria:Comuna de Perigòrd